20/05/2013 | Administración LocalMunicipal
Lousame
Anuncio bases selección de funcionario interino

Por Resolución desta Alcaldía de data 6 de maio de 2013, aprobáronse as Bases reguladoras, que se unen como anexo a este anuncio, das probas selectivas para a provisión interina da praza vacante que se indica a seguir, así como a convocatoria de oposición. PERSOAL FUNCIONARIO. GRUPO: A1. CLASIFICACIÓN: Escala: Administración Xeral; Subescala: Técnica. DENOMINACIÓN: Técnico de Administración Xeral. Formación específica: Licenciado/a en dereito. N.º VACANTES: 1. O obxecto desta convocatoria é a cobertura dunha praza de funcionario interino grupo A, subgrupo A1, escala: Administración Xeral, subescala técnica, denominación: Técnico de Administración Xeral, vacante no cadro de persoal deste Concello. As funcións a desenvolver serán as de colaboración co titular do posto de Secretaría- Intervención no exercicio das súas funcións. Tamén deberá realizar aqueloutras tarefas que lle poidan ser encomendadas polos órganos municipais competentes ou polo seu superior xerárquico para a satisfacción das necesidades propias do servizo. O funcionario interino será nomeado unha vez remate o proceso de cobertura de dita praza e cesará cando a praza sexa provista por funcionario de carreira, logo da oportuna convocatoria de provisión de postos de traballo ou oferta de emprego público, sempre de acordo co que sinalen as Leis de Orzamentos Xerais do Estado. Segundo o artigo 10.2 da Lei 7/2007, de 12 de abril, do Estatuto Básico do Empregado Público, a selección de funcionarios interinos realizarase mediante procedementos áxiles que respectarán en todo caso os principios de igualdade, mérito, capacidade e publicidade. As probas selectivas realizaranse polo sistema de oposición libre. Así mesmo, e de acordo cos principios de igualdade, eficacia, eficiencia, adecuación do candidato co perfil do posto a desempeñar, estas bases terán por obxecto crear unha bolsa de traballo en relación con esta praza, en concreto para os supostos de renuncia ou outra causa que impida ao aspirante seleccionado desenvolver o posto a cubrir; ou para dar cobertura a situacións de incapacidade temporal, vacacións, etc. Cos aspirantes aprobados formarase unha bolsa de traballo segundo o orde de puntuación obtida para nomeamentos interinos de acordo coas seguintes normas: Os chamamentos faranse polo medio máis urxente que permita ter a constancia da súa recepción. Nos supostos nos que a necesidade de cobertura dun posto non fose previsible coa antelación suficiente ou polas circunstancias concorrentes no proceso de chamamentos debidamente acreditadas, fose necesario a súa cobertura de xeito urxente para evitar graves prexuízos no funcionamento e/ou prestación do servizo público, o chamamento poderá realizarse telefonicamente. Neste suposto, a/o funcionaria/o que as realice fará constar mediante dilixencia a súa realización, e se tiveron ou non resposta. A aceptación dun chamamento suporá a suspensión dos chamamentos ata que cese o primeiro nomeamento. Os integrantes da bolsa de traballo que non se atopen prestando servizos poderán solicitar a suspensión das citacións mediante solicitude para o efecto formulada. A dita solicitude, que será irrenunciable, terá efectos suspensivos nas citacións. Os seus efectos produciranse desde o décimo día natural seguinte contado desde a presentación da solicitude de suspensión no rexistro do órgano competente. O tempo de duración desta, a elección da/o interesada/o, será de dous, seis ou doce meses computados desde a data de efectos da suspensión. c.1. Os integrantes da bolsa de traballo non perderán a orde de prelación que en cada momento lles corresponda, de tal maneira que se o nomeamento para a que son chamados finaliza, retornarán ao posto que lles correspondía na lista por orde de puntuación. c.2. Os integrantes da Bolsa de Traballo que, sendo convocados para facer efectivo o nomeamento non se presentaran ou renunciaran a este, perderán os seus dereitos quedando excluídos da lista por un ano, debendo solicitar de novo a súa inscrición unha vez transcorrido o dito prazo. Previo ao nomeamento deberá solicitarse informe de existencia de crédito á Intervención Municipal. Unha vez comparecera o aspirante chamado segundo o orde da Bolsa de Traballo, a Alcaldía, por Resolución, procederá ao seu nomeamento. O cese producirase por Resolución da Alcaldía cando se produzan algún dos supostos previsto no artigo 10.3 da Lei 7/2007 do Estatuto Básico do Empregado Público. A bolsa de traballo formada como consecuencia do proceso selectivo que regulan estas bases extinguirase no prazo de tres anos, que poderán prorrogarse por Resolución da Alcaldía, ou en caso de realizarse novo proceso selectivo, provisional ou definitivo. Serán requisitos mínimos dos aspirantes a esta selección de persoal: 1. Ter a nacionalidade española, ou ser nacional de outros Estados, conforme aos artigos 56 e 57 do Estatuto Básico do Empregado Público.2. Ter a capacidade funcional, así como a capacidade física necesaria para o desempeño das tarefas, extremos que deberán acreditarse mediante a presentación de certificado médico ou informe médico.3. Ter cumpridos os 16 años de idade e non exceder, no seu caso da idade máxima de xubilación forzosa. (Requisito que deberá acreditarse coa presentación de copia cotexada do Documento Nacional de Identidade ou pasaporte). 4. Non ter sido separado, mediante expediente disciplinario, do servizo de calquera administración pública, nin atoparse en inhabilitación para o exercicio da función pública por sentencia firme.5. Non estar incurso en causas de incompatibilidades de conformidade có disposto na Lei 53/1984, do 26 de decembro, de incompatibilidades do persoal ao servizo das administracións públicas.6. Estar en posesión, ou en condicións de obter na data na que finalice o prazo de presentación de Instancias, do título universitario de licenciado en dereito ou o título de grao correspondente. (Requisito que deberá acreditar mediante a presentación da copia cotexada de título). No caso de titulacións obtidas no estranxeiro, deberase estar en posesión, na mesma data que remate o prazo de presentación de instancias, de credencial que acredite a súa homologación.7. Ter ingresado na tesourería do Concello a cantidade fixada como dereitos de exame. Os anteriores requisitos deberanse reunir con referencia ao último día de prazo de presentación das solicitudes, e será nulo o nomeamento como funcionario interino que estea incurso en causas de incapacidade conforme á normativa vixente. As solicitudes para tomar parte nas probas selectivas, poderán presentarse no modelo ANEXO II, e dirixiranse á Alcaldesa da Corporación, expresará que reúnen tódolos requisitos esixidos na base anterior, e presentaranse no Rexistro Xeral do Concello. As solicitudes poderán remitirse tamén na forma determinada no artigo 38.4 da Lei 30/1992 de 26 de novembro. Neste caso os aspirantes deberán comunicalo mediante telegrama ou telefax durante o mesmo prazo que o de presentación de instancias. O prazo de presentación será de dez días naturais contados a partir do seguinte ao da publicación de las presentes bases no Boletín Oficial da Provincia. As solicitudes acompañaranse dunha copia compulsada do Documento Nacional de Identidade ou pasaporte así como da copia compulsada do título que acredita, como requisito mínimo para acceder ao proceso selectivo, e de ser o caso, a copia do CELGA 4 ou equivalente, co que quedarán exentos do exame de galego. Os/as aspirantes que non posúan a nacionalidade española e teñan dereito a participar deberán presentar unha fotocopia do documento que acredite a súa nacionalidade e, de ser o caso, os documentos que acrediten o vínculo de parentesco e o feito de vivir a expensas ou estar a cargo do nacional doutro Estado co que teñan o dito vínculo. Así mesmo, deberán achegar declaración xurada ou promesa deste de que non está separado de dereito do seu cónxuxe e, de ser o caso, do feito de que o/a aspirante vive a expensas ou está ao seu cargo. Xunto á instancia e ao resto da documentación que se presentará, tamén se xuntará o xustificante do pagamento dos “dereitos de exame” que será de corenta (40,00) euros que poderá ser efectuada en calquera das seguintes contas: NOVAGALICIABANCO: 2080-0381-03-3100000010 BANESTO: 0030-6068-81-0375106273 BBVA: 0182-5947-14-0200150384 Finalizado o prazo de presentación de instancias, a Alcaldesa, no prazo máximo dun mes, mediante resolución, aprobará a lista provisional de admitidos e excluídos. A dita resolución será definitiva de non haber excluídos, e será exposta no taboleiro de edictos do Concello, relacionándose os aspirantes excluídos coa indicación da causa de exclusión. Nesta resolución incluirase a composición do tribunal, o lugar a data e a hora de realización do exercicio. Os aspirantes excluídos disporán dun prazo de cinco días hábiles para reclamacións e correccións das deficiencias sinaladas. Estas reclamacións e correccións serán aceptadas ou rexeitadas na resolución que aprobe a lista definitiva, que se publicará no taboleiro de edictos. Contra a resolución na que se declare a exclusión definitiva dos aspirantes, poderase interpoñer potestativamente recurso de reposición, no prazo dun mes, ante o Órgano que ditou o acto, ou directamente recurso de contencioso-administrativo no prazo de dous meses, ante a Xurisdición Contencioso-administrativa, contados a partir do seguinte ao da publicación no taboleiro de edictos do Concello. O resto das resolucións serán expostas no taboleiro de edictos do Concello, salvo o nomeamento do funcionario interino que será publicado no BOP e no DOG.6.1.- O tribunal cualificador designado pola Alcaldía (en virtude do artigo 21.1. g) de 7/1985 de 2 de Abril reguladora das Bases do Réxime Local), e en base ao establecido por Lei 7/2007 de 12 de abril, Estatuto Básico do Empregado Público, estará integrado polos seguintes membros: Presidenta/e (titular e suplente): Unha/un funcionaria/o con habilitación de carácter estatal designado pola alcalde/sa Vogais (titulares e suplentes): Tres funcionarias/os de carreira con titulación igual ou superior á esixida para o ingreso, designados pola alcaldesa Secretaria/o (titular e suplente): Unha/un funcionaria/o con habilitación de carácter estatal designado pola alcalde/sa 6.2.- O tribunal non poderá constituírse, nin actuar sen a presenza, a lo menos, de tres de seus membros, titulares ou suplentes, debendo estar presentes en todo caso o presidente e o secretario ou persoas en quen deleguen. De tódalas reunións que faga o tribunal o/a secretario/a redactará acta.6.3.- Os membros do tribunal absteranse de intervir e o comunicarán á autoridade convocante cando concorra algunha das circunstancias previstas no artigo 28.2 de Lei 30/1992 de réxime xurídico das administracións públicas. Os aspirantes poderán recusar aos membros do tribunal cando concorran aquelas circunstancias.6.4.- O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.6.5.- O tribunal non poderá aprobar nin declarar que superaron as probas un número superior de aspirantes ao de postos convocados, aínda que co resto de solicitantes non seleccionados se establecerá unha orde para cubrir as posibles vacantes que puideran producirse, so válido para a presente convocatoria.6.6.- O tribunal poderá dispoñer a incorporación aos seus traballos de asesores, con voz e sen voto, para as probas en que así o estimen necesario ou conveniente.6.7.- Os membros concorrentes ás sesións do Tribunal e para os efectos de percepcións de asistencias se clasificarán consonte o disposto no artigo 33 do Real Decreto 462/2002 sobre indemnizacións por razóns de servizo.6.8.- A alcaldesa, vista a proposta do tribunal, procederá á adopción do Decreto correspondente que acordará o nomeamento como funcionario interino. A selección realizarase de conformidade co previsto nas presentes bases polo sistema de oposición libre cos candidatos que no prazo establecido presentaran a súa documentación. Os aspirantes convocaranse para cada exercicio en chamamento único, sendo excluídos os que non comparezan, agás nos casos debidamente xustificados e apreciados discrecionalmente polo Tribunal. Os aspirantes deberán acreditar a súa personalidade coa exhibición do documento nacional de identidade. O Tribunal publicará os sucesivos anuncios de celebración dos exercicios no Taboleiro de edictos do Concello. A cualificación dos exercicios farase pública no Taboleiro de Edictos e unha vez publicada poderá ser facilitada por teléfono, e-mail ou persoalmente. A puntuación definitiva estará determinada pola suma das puntuacións obtidas na fase de oposición dos aspirantes que a superen; o Tribunal publicará o nome do/a aspirantes aprobado/a coa súa puntuación, realizando a proposta de nomeamento co aspirante que acadou a maior puntuación. As probas selectivas revestirán a modalidade de oposición. A.- A oposición constará de dous exercicios, eliminatorios e obrigatorios para todos/as os/as aspirantes, que se cualificarán de cero a dez puntos, sendo necesario obter un mínimo de cinco para ter superado cada un deles relacionados coas materias do temario adxunto no Anexo I. Consistirá na realización por escrito, e no prazo máximo de dúas horas, dun tema de carácter xeral relacionado co contido do programa, a escoller entre dous propostos polo Tribunal no momento do inicio da proba. Posteriormente serán convocados polo Tribunal para proceder á súa lectura pública. Neste exercicio valorarase a formación xeral, a claridade de ideas así como o rigor e precisión na exposición. Consistirá na resolución ou realización dun ou varios supostos prácticos, propostos polo Tribunal, durante un tempo máximo de 2 horas. O suposto ou supostos referiranse a materias e tarefas propias da praza convocada e estará relacionado co contido do programa. Para o desenvolvemento deste exercicio os aspirantes poderán presentarse provistos de textos legais sen comentarios que consideren necesarios e que pretendan utilizar para a realización do mesmo. De carácter obrigatorio e eliminatorio, agás para aqueles aspirantes que acrediten o coñecemento da lingua galega mediante a presentación do certificado, orixinal ou fotocopia cotexada de ter superados os estudos conducentes á obtención do certificado CELGA 4 ou o curso de perfeccionamento, expedido por organismo oficial para o efecto ou validado. Consistirá na tradución dun texto facilitado polo tribunal do castelán ao galego nun tempo máximo de trinta minutos coa cualificación final de “apto” ou “non apto”. A proposta do Tribunal cualificador elevarase á Alcaldía para a resolución do expediente, mediante Decreto, que será publicado no Taboleiro de Edictos do Concello, convocando ao aspirante para a súa toma de posesión. O aspirante seleccionado deberá acudir ao Concello no prazo de cinco días hábiles a partir da publicación da Resolución, achegando os documentos necesarios para o seu nomeamento: a.- Fotocopia compulsada do título esixido na presente convocatoria. b.- Certificado médico acreditativo do requisito esixido na base 4.2 Quen dentro do prazo indicado, e salvo casos de forza maior, non presentasen a documentación ou o resultado do recoñecemento médico fose “non apto”, non poderán ser nomeados, quedando anuladas todas as súas actuacións. Notificado o Decreto de nomeamento como funcionario interino estarase obrigado a tomar posesión no prazo de tres días hábiles se non implica cambio de residencia ou dun mes se comporta cambio de residencia. Transcorrido devandito prazo sen comparecer, entenderase como renuncia ao nomeamento. O Tribunal queda autorizado para resolver as dúbidas que se presenten e adoptar os acordos necesarios para a boa orde do proceso selectivo en todo o non previsto nestas bases. A convocatoria, as bases e todos os actos administrativos que dela se deriven e as actuacións do Tribunal, poderán ser impugnados polos interesados no caso e na forma dispostos na Lei 30/1992, do 26 de novembro, de réxime xurídico das administracións públicas e de procedemento administrativo común. Tema 1. Estado social e democrático de dereito. Modelos, políticas e problemas actuais do Estado do benestar. Tema 2. A transición española á democracia. O consenso constitucional de 1978. A consolidación do sistema democrático. A Constitución Española de 1978. Estrutura e contido esencial. A reforma constitucional. Tema 3. Os dereitos e deberes fundamentais. A protección e suspensión dos dereitos fundamentais. Protección xurisdicional dos dereitos fundamentais da persoa. Tema 4. A Coroa. Atribucións segundo a Constitución. Tema 5. As Cortes Xerais. Composición e funcións. Regulación e funcionamento das Cámaras: os regulamentos parlamentarios. Órganos de control dependentes das Cortes Xerais: O Defensor do Pobo e o Tribunal de Contas. Tema 6. O Goberno no sistema constitucional español. O Presidente do Goberno. A Lei do Goberno. O control parlamentario do Goberno. Tema 7. O Poder Xudicial. Regulación constitucional da xustiza. A Lei Orgánica do Poder Xudicial. A Lei de Demarcación e Planta Xudicial. O Consello Xeral do Poder Xudicial: designación, organización e funcións. A organización da Administración de Xustiza en España: ordes xurisdicionais, clases de órganos xurisdicionais e as súas funcións. Tema 8. O Tribunal Constitucional na Constitución e na súa Lei Orgánica. Composición, designación, organización e funcións. O sistema español de control de constitucionalidade das leis. Tema 9. A Administración Pública na Constitución. A regulación da Administración na Lei de Réxime Xurídico das Administracións Públicas e do Procedemento Administrativo Común. Tema 10. A Administración Xeral do Estado. A Lei de Organización e Funcionamento da Administración Xeral do Estado e o seu normativa de desenvolvemento. A estrutura departamental e os órganos superiores. A Organización territorial da Administración Xeral do Estado. Os Delegados e Subdelegados do Goberno. Directores insulares. Tema 11. A Administración institucional. Os organismos públicos. Organismos autónomos e entidades públicas empresariais. As axencias públicas. Tema 12. As formas de organización territorial do Estado. As Comunidades Autónomas. Organización política e administrativa. O sistema da distribución de competencias entre o Estado e as Comunidades Autónomas. O Estatuto de Autonomía de Galicia: estrutura, contido e reforma. Tema 13. A Unión Europea: orixe e evolución. Institucións comunitarias, organización e competencias. O Comité das Rexións. A Unión económica e monetaria. Tema 14. O Consello de Europa: institucións e organización. O Congreso de Poderes Locais e Rexionais de Europa. A cooperación e o asociacionismo internacional das Entidades locais. A Carta Europea da Autonomía Local. Contido. Posición e significación no ordenamento xurídico español. Tema 15. O ordenamento xurídico-administrativo: o dereito comunitario. A Constitución. A Lei. As súas clases. Os Tratados Internacionais. O regulamento: concepto e clases. A potestade regulamentaria. Procedemento de elaboración. Límites. O control da potestade regulamentaria. Tema 16. O cidadán como administrado: concepto e clases. A capacidade dos administrados e as súas causas modificativas. Dereitos dos cidadáns nas súas relacións coas administracións públicas. Tema 17. O acto administrativo. Concepto. Elementos. Clases. Requisitos: a motivación e forma. A eficacia dos actos administrativos: o principio de autotutela declarativa. Condicións. A notificación: contido, prazo e práctica. A notificación defectuosa. A publicación. A aprobación por outra Administración. Demóraa e retroactividade da eficacia. Tema 18. A invalidez do acto administrativo. Supostos de nulidade de pleno dereito e anulabilidade. O principio de conservación do acto administrativo. A revisión de actos e disposicións pola propia Administración: supostos. A acción de nulidade, procedemento, límites. A declaración de lesividade. A revogación de actos. A rectificación de erros materiais ou de feito. Tema 19. Disposicións xerais sobre os procedementos administrativos e normas reguladoras dos distintos procedementos. Clases de interesados no procedemento. Dereitos dos administrados. A iniciación do procedemento: clases, subsanación e mellora de solicitudes. Presentación de solicitudes, escritos e comunicacións. Os rexistros administrativos. Términos e prazos: cómputo, ampliación e tramitación de urxencia. Ordenación. Instrución: intervención dos interesados, proba e informes. Tema 20. Terminación do procedemento. A obrigación de resolver. Contido da resolución expresa: principios de congruencia e de non agravación da situación inicial. A terminación convencional. A falta de resolución expresa: o réxime do silencio administrativo. O desistimento e a renuncia. A caducidade. Tema 21. A coacción administrativa: o principio de autotutela executiva. A execución forzosa dos actos administrativos: os seus medios e principios de utilización. A coacción administrativa directa. A vía de feito. Tema 22. Recursos administrativos: principios xerais. Actos susceptibles de recurso administrativo. Regras xerais de tramitación dos recursos administrativos. Clases de recursos. As reclamacións administrativas previas ao exercicio de accións civís e laborais. Procedementos substitutivos dos recursos administrativos: conciliación, mediación e arbitraxe. Tema 23. A Xurisdición contencioso-administrativa. Natureza, extensión e límites. Órganos da xurisdición e as súas competencias. As partes: lexitimación. O obxecto do recurso contencioso administrativo. Tema 24. A potestade sancionadora: concepto e significado. Principios do exercicio da potestade sancionadora. O procedemento sancionador e as súas garantías. Medidas sancionadoras administrativas. Especial referencia á potestade sancionadora local. Tema 25. Os contratos do sector público: delimitación. Os principios xerais da contratación do sector público: racionalidade, liberdade de pactos e contido mínimo, perfección e forma, a información, o réxime da invalidez e a revisión de decisións en materia de contratación. Tema 26. As partes nos contratos do sector público. O órgano de contratación. O empresario: capacidade, prohibicións, solvencia e clasificación. Tema 27. A preparación de contratos polas Administracións Públicas. Clases de expedientes de contratación. A selección do contratista: procedementos, formas e criterios de adxudicación. Garantías. Perfeccionamiento e formalización do contrato. A invalidez dos contratos. Racionalización técnica da contratación. Acordos marco. Sistemas dinámicos de contratación. Centrais de contratación. Tema 28. Execución e modificación dos contratos administrativos. Prerrogativas da Administración. A revisión de prezos. A extinción dos contratos administrativos. A cesión dos contratos e a subcontratación. Tema 29. O contrato de obras. Actuacións administrativas preparatorias. Formas de adxudicación. Formalización. Efectos. Extinción. A cesión do contrato e subcontrato de obras. Execución de obras pola propia Administración. Tema 30. O contrato de concesión de obra pública: principios, dereitos e obrigacións das partes. Prerrogativas e dereitos da Administración. Réxime económico financeiro. Extinción. Subcontratación. Tema 31. O contrato de subministros: réxime xurídico. Execución, modificación, cumprimento e resolución. O contrato de servizos: réxime xurídico. Execución, modificación, cumprimento e resolución. Tema 32. Os contratos de colaboración entre o sector público e o sector privado. Organización administrativa da contratación. Aplicación da lei de contratos do sector público ás Entidades locais. Tema 33. A expropiación forzosa. Suxeitos, obxecto e causa. O procedemento xeral. Garantías xurisdicionais. A reversión expropiatoria. Tramitación de urxencia. Procedementos especiais. Tema 34. A responsabilidade da Administración pública: carácteres. Os orzamentos da responsabilidade. Danos resarcibles. A acción e o procedemento administrativo en materia de responsabilidade. A responsabilidade patrimonial das autoridades e persoal ao servizo das Administracións públicas. Tema 35. As propiedades públicas: tipoloxía. O dominio público, concepto, natureza e elementos. Afectación e mutacións demaniais. Réxime xurídico do dominio público. Utilización: reserva e concesión. Tema 36. Os procesos de modernización das Administracións Públicas. As novas orientacións da xestión pública: a Administración ao servizo do cidadán. Tecnoloxías da información e administración pública. Tema 37. As políticas públicas como enfoque de análises. Clasificación e comparación das políticas públicas. Actores e redes de actores. A formulación clásica do ciclo das políticas públicas. Tema 38. O Réxime local: significado e evolución histórica. A Administración Local na Constitución. A Carta Europea de Autonomía Local. O principio de Autonomía Local: significado, contido e límites. Tema 39. O sistema de fontes do Dereito Local. Regulación básica do Estado e normativa das Comunidades Autónomas en materia de Réxime Local. A incidencia da lexislación sectorial sobre o réxime local. A potestade normativa das entidades locais: Regulamentos e Ordenanzas. Procedemento de elaboración. O Regulamento orgánico. Os Bandos. Tema 40. O Municipio: Concepto e elementos. O término municipal: o problema da planta municipal. Alteracións de términos municipais. Lexislación básica e lexislación autonómica. A poboación municipal. O Padrón de habitantes. O estatuto dos veciños. Dereitos dos estranxeiros. Tema 41. A organización municipal. Os municipios de réxime común. Órganos necesarios: O Alcalde, Tenentes de Alcalde, o Pleno e a Xunta de Goberno Local. Órganos complementarios: Comisións Informativas e outros órganos. Os municipios de gran poboación: especialidades do seu réxime orgánico-funcional. Os grupos políticos. A participación veciñal na xestión municipal. O concello aberto. Outros Réximes especiais. Tema 42. As competencias municipais: sistema de determinación. Competencias propias, compartidas e delegadas. Os servizos mínimos. A reserva de servizos. Tema 43. A provincia como entidade local. Organización e competencias. A cooperación municipal. As relacións entre as Comunidades Autónomas e as Deputacións Provinciais. Réximes especiais. As Illas: os Consellos e Cabildos Insulares. Outras Entidades locais. Lexislación básica e lexislación autonómica. Entidades locais de ámbito inferior ao municipio. As comarcas. As mancomunidades de municipios. As áreas metropolitanas. Tema 44. O sistema electoral local. Causas de inelexibilidade e incompatibilidade. Elección dos Concelleiros e Alcaldes. Elección de Deputados Provinciais e Presidentes de Deputacións Provinciais. Elección de Conselleiros e Presidentes de Cabildos e Consellos Insulares. A moción de censura no ámbito local. O recurso contencioso-electoral. O Estatuto dos membros electivos das Corporacións locais. Tema 45. Réxime de sesións e acordos dos órganos de goberno local. Actas, certificacións, comunicacións, notificacións e publicación dos acordos. O Rexistro de documentos. Tema 46. As formas de actividade das entidades locais. A intervención administrativa local na actividade privada. As licenzas e autorizacións administrativas: as súas clases. A actividade de fomento na esfera local. Tema 47. A iniciativa pública económica das Entidades locais e a reserva de servizos. O servizo público nas entidades locais. Os modos de xestión. Especial referencia á concesión de servizos e á empresa pública local. O consorcio. Tema 48. Os bens das entidades locais. Clases. Bens de dominio público. Bens patrimoniais. Prerrogativas e potestades das entidades locais en relación cos seus bens. Os bens comunais. O inventario. Os montes veciñais en man común. Tema 49. O Dereito Financeiro: Concepto e contido. A Facenda Local na Constitución. O réxime xurídico das Facendas locais: criterios inspiradores do sistema de recursos e principios orzamentarios. Tema 50. O Orzamento Xeral das Entidades locais: concepto e contido. Especial referencia ás Bases de execución do Orzamento. A elaboración e aprobación do Orzamento Xeral. A prórroga orzamentaria. Tema 51. A estrutura dos Orzamentos das Entidades Locais: A Orde EHA/3565/2008, do 3 de decembro. Clasificación por programas, económica e orgánica. Tema 52. Os créditos do orzamento de gastos: delimitación e situación. A aplicación orzamentaria. Os niveis de vinculación xurídica. Tema 53. As modificacións de crédito: concepto, clases e financiamento. Tramitación. Tema 54. A execución do orzamento de gastos e ingresos: as súas fases. Os pagos a xustificar. Os anticipos de caixa fixa. Os gastos de carácter plurianual. A tramitación anticipada de gastos. Tema 55. Os proxectos de gastos. Os gastos con financiamento afectado. As desviacións de financiamento: concepto, cálculo e incidencia nas magnitudes resultantes da liquidación. Tema 56. A liquidación do Orzamento. Tramitación. Os remanentes de crédito. O resultado orzamentario: concepto, cálculo e axustes. O remanente de tesourería: concepto e cálculo. Análise do remanente de tesourería para gastos con financiamento afectado e do remanente de tesourería para gastos xerais. Tema 57. A Tesourería das Entidades Locais. Réxime xurídico. O principio de unidade de caixa. Funcións da Tesourería. Organización. Situación dos fondos: a caixa e as contas bancarias. A realización de pagos: prelación, procedementos e medios de pago. O estado de conciliación. Tema 58. A planificación financeira. O plan de tesourería e o plan de disposición de fondos. A rentabilización de excedentes de tesourería. O risco de tipos de interese nas operacións financeiras. Tema 59. O sistema de contabilidade da Administración local: principios, competencias e fins da contabilidade. As Instrucións de contabilidade: especial referencia ao modelo simplificado. Documentos contables e libros de contabilidade. Tema 60. A Conta Xeral das Entidades locais. Os estados e contas anuais anexos da Entidade local e os seus organismos autónomos: contido e xustificación. As contas das sociedades mercantís. Tramitación da Conta Xeral. Outra información a subministrar ao Pleno, aos órganos de xestión e a outras Administracións Públicas. Tema 61. O control interno da actividade económico-financeira das Entidades locais e os seus entes dependentes. A función interventora: ámbito subxectivo, ámbito obxectivo, modalidades. Especial referencia aos reparos. Tema 62. Os controis financeiros, de eficacia e de eficiencia: ámbito subxectivo, ámbito obxectivo, procedemento e informes. A auditoría como forma de exercicio do control financeiro. As Normas de Auditoría do sector público. Tema 63. O control externo da actividade económico-financeira do sector público local. A fiscalización das entidades locais polo Tribunal de Contas e os órganos de control externo das Comunidades Autónomas. As relacións do Tribunal de Contas e os órganos de control externo das Comunidades Autónomas. Tema 64. Os recursos das Facendas locais no marco do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais: dos municipios, as provincias e outras entidades locais. A imposición e ordenación de tributos e o establecemento de recursos non tributarios. Tema 65. A extinción da obrigación tributaria. O pago: requisitos, medios de pago e efectos do pago. A imputación de pagos. Consecuencias da falta de pago e consignación. Outras formas de extinción: a prescrición, a compensación, a condonación e a insolvencia. Tema 66. A recadación dos tributos. Órganos de recadación. O procedemento de recadación en período voluntario. As entidades colaboradoras. O procedemento de recadación en vía de prema: Desenvolvemento do procedemento de prema. O embargo de bens. Alleamento, imputación de pagos. Os créditos incobrables e errados. A prescrición. Tema 67. A xestión e liquidación de recursos. A revisión en vía administrativa dos actos de xestión ditados en materia de Facendas locais. A devolución de ingresos indebidos. Tema 68. O Imposto sobre Bens Inmobles. Natureza. Feito impoñible. Suxeito pasivo. Exencións e bonificacións. Base impoñible. Base liquidable. Cota, devengo e período impositivo. Xestión catastral. Xestión tributaria. Inspección catastral. Tema 69. O Imposto sobre actividades económicas. Natureza. Feito impoñible. Suxeito pasivo. Exencións. Cota: as tarifas. Devengo e período impositivo. Xestión censual e xestión tributaria. O recargo provincial. O Imposto sobre construcións, instalacións e obras. Tema 70. O Imposto sobre vehículos de tracción mecánica. O imposto sobre o incremento de valor dos terreos de natureza urbana. Tema 71. Taxas e prezos públicos. Principais diferenzas. As contribucións especiais: anticipo e adiamento de cotas e colaboración cidadá. Tema 72. A participación de municipios e provincias nos tributos do Estado e das Comunidades Autónomas. Criterios de distribución e regras de evolución. Réximes especiais. A cooperación económica do Estado e das Comunidades Autónomas aos investimentos das Entidades Locais. Os Fondos da Unión Europea para Entidades Locais. Tema 73. O crédito local. Clases de operacións de crédito. Natureza xurídica dos contratos: tramitación. As operacións de crédito a longo prazo. Finalidade e duración. Competencia. Límites e requisitos para a concertación de operacións de crédito a longo prazo. A concesión de avales polas Entidades Locais. Tema 74. Actividade subvencional das Administracións Públicas. Procedementos de concesión e xestión das subvencións. Reintegro de subvencións. Control financeiro. Infraccións e sancións administrativas en materia de subvencións. Tema 75. O persoal ao servizo das Corporacións Locais: Clases e réxime xurídico. A función pública local: clases de funcionarios locais. Os instrumentos de organización do persoal. Os instrumentos reguladores dos recursos humanos: a oferta de emprego, os plans de emprego e outros sistemas de racionalización. Tema 76. O acceso aos empregos locais: principios reguladores. Requisitos. Sistemas selectivos. A extinción da condición de empregado público. O réxime de provisión de postos de traballo: sistemas de provisión. O contrato de traballo. As situacións administrativas dos funcionarios locais. Tema 77. A relación estatutaria. Os dereitos dos funcionarios locais. Dereitos individuais. Especial referencia á carreira profesional e ás retribucións. O réxime da Seguridade Social. Dereitos colectivos. Sindicación e representación. O dereito de folga. A negociación colectiva. Tema 78. Os deberes dos funcionarios locais. O réxime disciplinario. O réxime de responsabilidade civil, penal e patrimonial. O réxime de incompatibilidades. Os delictos cometidos por funcionarios públicos. Tema 79. O Texto Refundido da Lei da Función Pública de Galicia. Obxecto e ámbito de aplicación. Situacións administrativas dos funcionarios ao servizo das Administracións Locais de Galicia. Licenzas, vacacións e permisos. Tema 80. Evolución histórica da lexislación urbanística española. O marco constitucional do urbanismo. A doutrina do Tribunal Constitucional. Principios reitores do ordenamento urbanístico no Texto Refundido da Lei do Solo de 2008. Tema 81. As situacións básicas do solo no Texto Refundido da Lei do Solo: especial consideración das súas limitacións. Accións e Recursos en materia urbanística no Texto Refundido da Lei do Solo. Tema 82. A lexislación urbanística de Galicia. Evolución histórica. Tema 83. A vixente lexislación urbanística de Galicia. Clases de solo na Lei de Ordenación Urbanística e de protección do medio rural de Galicia (LOUG). Solo urbano: consolidado e non consolidado. Solo urbanizable: delimitado e non delimitado. Solo de núcleo rural. Solo rústico. Tema 84. O Plan Xeral de Ordenación Municipal. Determinacións de carácter xeral. Estratexia de actuación e estudio económico. Documentación. Elaboración. Procedemento de aprobación. Tema 85. O planeamento de desenvolvemento. Os plans parciais: obxecto, determinacións e documentación. Os plans de sectorización. Os plans especiais: clases. Os estudos de detalle. Os catálogos. Tema 86. A xestión urbanística na LOUG: sistemas de xestión directos e sistemas de xestión indirectos. Tema 87. As licenzas urbanísticas. Natureza xurídica. Actos suxeitos a licenza. Procedemento de outorgamento de licenzas urbanísticas. A caducidade das licenzas. Actos promovidos polas Administracións Públicas. Tema 88. Os deberes de conservación e a ruína. Deber de conservación e ordes de execución. A inspección periódica das construcións. A declaración de ruína. O fomento da conservación e rehabilitación das edificacións tradicionais. Tema 89. Protección da legalidade urbanística. Obras sen licenza en curso de execución. Obras terminadas sen licenza. Outros actos sen licenza. Suspensión e revisión de licenzas. Protección da legalidade en zonas verdes, espazos libres, dotacións e equipamentos públicos. Protección da legalidade en solo rústico. Subrogación. Tema 90. Infraccións urbanísticas: Definición. Tipificación. Prescrición. Persoas responsables. Contía das sancións. Sancións accesorias. Órganos competentes. Procedemento sancionador. “D. con nº NIF:., con domicilio a efectos de notificacións en., con nº de teléfono./., e correo electrónico ……………………., declaro coñecer e aceptar as bases publicadas no B. O. P. da provincia de A Coruña nº. o día. para participar no proceso selectivo dunha praza de funcionario/a interino do Grupo e Subgrupo: A2, da Escala Administración Xeral, Subescala Técnica e baixo a denominación de “ Técnico/a de Administración Xeral”. Baixo.( Xuramento/Promesa) declaro cumprir todos e cada un dos requisitos imprescindibles para participar neste procedemento selectivo ao abeiro do disposto na base 4ª, comprometéndome a xustificalos se resulto seleccionado ao remate do procedemento de selección. Por todo isto SOLICITO tomar parte neste proceso de concorrencia competitiva acompañando á presente solicitude a seguinte documentación: 1º.- 2º.- 3º.- 4º.- En., a. de.2013 Asdo.:. _______________________________________________________________________________________________________ Á ALCALDESA DO CONCELLO DE LOUSAME Os datos recollidos nesta solicitude serán tratados coa conformidade prevista na Lexislación de Protección de datos de carácter persoal”. Lousame, 6 de maio de 2013. Asdo.: Mª Teresa Villaverde Pais, alcaldesa.